Document ID: 32003L0073

32003L0073
L 186/34
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
ДИРЕКТИВА 2003/73/ЕO НА КОМИСИЯТА
от 24 юли 2003 година
за изменение на приложение III към Директива 1999/94/ЕО на Европейския парламент и на Съвета
(текст от значение за ЕИП)
КОМИСИЯТА НА ЕВРОПЕЙСКИТЕ ОБЩНОСТИ,
като взеха предвид Договора за създаване на Европейската общност,
като взеха предвид Директива 1999/94/ЕО на Европейския парламент и на Съвета от 13 декември 1999 г. относно наличието на потребителска информация за разхода на гориво и емисиите на СО2 по отношение търговията с нови леки автомобили (1), и по-специално член 9 от него.
като взе предвид, че:
(1)
Приложение III към Директива 1999/94/ЕО определя формат за плакат, който трябва да бъде изложен във всяко място на продажба на нови леки автомобили.
(2)
Следва да се изготви разпоредба за използването на модерни средства за комуникация (електронен екран) и да се предотврати използването на техники за актуализиране на плаката, които са по-неблагоприятни за потребителя.
(3)
Следователно, приложение III към Директива 1999/49/ЕО следва да бъде изменено по подходящ начин.
(4)
Организациите на потребителите и заинтересованите страни са консултирани.
(5)
Мерките, предвидени в настоящата директива са в съответствие със становището на Комитета, създаден съгласно член 10 от Директива 1999/94/ЕО.
ПРИЕ НАСТОЯЩАТА ДИРЕКТИВА:
Член 1
Приложение III към Директива 1999/94/ЕО се заменя с приложението към настоящата директива.
Член 2
1. Държавите-членки въвеждат в сила законовите, подзаконовите и административните разпоредби, необходими, за да се съобразят с настоящата директива в рамките на една година от публикуването в Официален вестник на Европейския съюз. Те незабавно информират Комисията за това.
Когато държавите-членки приемат тези разпоредби, в тях се съдържа позоваване на настоящата директива или то се извършва при официалното им публикуване. Условията и редът на позоваване се определят от държавите-членки.
2. Държавите-членки съобщават на Комисията текста на основните разпоредби от националното си законодателство в областта, уредена с настоящата директива.
Член 3
Настоящата директива влиза в сила в деня на публикуването ѝ в Официален вестник на Европейския съюз.
Член 4
Адресати на настоящата директива са държавите-членки.
Съставено в Брюксел на 24 юли 2003 година.

Labels: 8
3
14
20